Kagawaran ng Agham at Teknolohiya

Ang Kagawaran ng Agham at Teknolohiya ng Pilipinas (Ingles: Department of Science and Technology o DOST) ay isang departamentong tagapagpatupad ng Pamahalaan ng Pilipinas na may tungkulin sa koordinasyon ng mga proyektong may kaugnayan sa agham at teknolohiya sa Pilipinas, at may tungkulin ding magsagawa ng mga patakaran at mga proyekto sa mga larangan ng agham at teknolohiya bilang pagtataguyod ng kaunlaranang pambansa.

Kasaysayan
Unang itinatag ang DOST noong 1958 sa ngalang National Science Development Board (NSDB), na kalauna’y binigyan ng salin sa Wikang Pilipino (Filipino) bilang Pambansang Patnugutan sa Paunlarang-Agham, bunga ng pagtatangkilik ng dating Linangan ng Wikang Pilipino at ng NSDB.

Noong Enero 30, 1987, pinirmahan ng noo'y pangulong Corazon Aquino ang Katuusang Tagapagpaganap Blg. 128 na nag-angat sa noo'y Pambansang Pangasiwaan ng Agham at Teknolohiya sa antas-gabineteng posisyon sa pamumuno ng isang kalihim na itatalaga ng pangulo at nagbago sa pangalan nito bilang Kagawaran ng Agham at Teknolohiya

Organisasyon

Pinamumunuan ang ahensya ng kalihim na itinalaga ng pangulo. Mayroong mga pangalawang kalihim at katuwang na kalihim na umaagapay sa pagpapairal ng araw-araw na operasyon ng kagawaran at sa pagmamanihala sa mga usbong na ahensyang nakapaloob sa kagawarang ito . Mayroon ding mga rehiyonal na tanggapan ang kagawaran. Ang mga sumusunod ay ang kaugnay na mga tanggapan at ahensya ng kagawaran:


Mga kalupunang tagapayo
Pambansang Akademya ng Agham at Teknolohiya (NAST)
Surian sa Pananaliksik sa Likas-agham (NSRI)
Pambansang Sanggunian sa Pananaliksik ng Pilipinas (NRCP)

Mga sangguniang pansektor
Sanggunian ng Pilipinas para sa Pananaliksik at Pagpapaunlad ng Agrikultura, Akwatiko, at Likas na Yaman (PCAARRD)
Sanggunian ng Pilipinas para sa Pananaliksik at Pagpapaunlad ng Kalusugan (PCHRD)
Sanggunian ng Pilipinas para sa Pananaliksik at Pagpapaunlad ng Industriya, Enerhiya, at Bagong Teknolohiya (PCIEERD)

Mga Surian sa Pananaliksik at Pagpapaunlad
Surian ng Sulóng na Agham at Teknolohiya (ASTI)
Surian ng Pananaliksik sa Pagkain at Nutrisyon (FNRI)
Surian sa Pananaliksik at Pagpapaunlad ng mga Produktong Gubat (FPRDI)
Surian sa Pagpapaunlad ng Teknolohiya Pang-industriya (ITDI)
Sentro ng Pananaliksik at Pagpapaunlad ng Industriyang Metal (MIRDC)
Surian ng Pilipinas sa Pananaliksik Pang-nuclear (PNRI)
Surian ng Pilipinas sa Pananaliksik ng Tela (PTRI)

Mga Serbisyong Surian sa Agham at Teknolohiya
Pangasiwaan ng Pilipinas sa Serbisyong Atmosperiko, Heopisiko, at Astronomiko (PAGASA)
Surian ng Pilipinas sa Bulkanolohiya at Sismolohiya (PHIVOLCS)
Sistemang Mataas na Paaralang Pang-agham ng Pilipinas (PSHSS)
Surian ng Impormasyon sa Agham at Teknolohiya (STII)
Surian ng Edukasyong Pang-agham (SEI)
Surian sa Paggamit at Pagtataguyod ng Teknolohiya (TAPI)

Mga tungkulin

Ang mga tungkulin ng kagawarang ito ay ang mga sumusunod:

 Lumikha at magpatibay ng komprehensibong Pambansang Plano para sa Agham at Teknolohiya at pangasiwaan at ayusin ang pagpopondo rito at ang implementasyon nito
 Isulong ang, tumulong sa, at kung saan nararapat, magsagawa ng, siyentipiko at teknolohikal na pananaliksik at pagpapaunlad sa mga larangang natukoy na mahalaga sa pambansang kaunlaran
 Isulong ang paglago ng katutubong teknolohiya at paghahalaw at pagpapaunlad ng naangkop na teknolohiyang inangkat sa ibang-dayo, at kaugnay nito, magsagawa ng pagbubuo ng teknolohiya hanggang sa komersyalisasyon nito
 Magsagawa ng pagdidisenyo at inhinyeriya upang mapunan ang kaakibat na tungkulin sa pananaliksik at pagpapaunlad;
 Payabungin ang, tumulong sa, at kung saan angkop, ay magsagawa ng, paglilipat ng resulta ng mga siyentipikong pananaliksik sa kapakinabangan ng kanilang mga gagamit
 Payabungin ang, tumulong sa, at kung saan angkop, ay magsagawa ng, serbisyong teknikal na kailangan ng agrikultura, industriya, transportasyon, at balana
 Magtipon ng, at mangasiwa sa, information system at kalipunan ng datos na may kinalaman sa agham at teknolohiya;
 Bumuo at magpatupad ng programa sa pagpapalakas ng kakayahan sa agham at teknolohiya sa pamamagitan ng pagsasanay ng mga tauhan at pagtatayo ng mga imprastraktura at surian
 Ipalaganap ang kamalayan sa agham at teknolohiya sa publiko;
 Magsagawa ng pananaliksik sa patakaran, pagtasa sa teknolohiya, at mga pag-aaral na teknikal at kainaman 

Tala ng mga Kalihim/Ministro ng Agham at Teknolohiya
(*) Pansamantalang Tagapamalakad
(**) Sabay na ginagampanan bilang Pangulo
BilangPangalanLarawanBuwang NagsimulaBuwang NagtaposPangulong pinaglingkuran1Antonio V. Arizabal75pxEnero 30, 1987Abril 6, 1989Corazon C. Aquino2Ceferino L. Follosco75pxAbril 7, 1989Hunyo 30, 19923Ricardo T. Gloria75pxHunyo 30, 1992Hulyo 6, 1994Fidel V. Ramos4William Padolina75pxHulyo 7, 1994Hunyo 30, 1998Hunyo 30, 1998Enero 29, 1999Joseph Ejercito Estrada5Filemon A. Uriarte, Jr.75pxPebrero 1, 1999Enero 1, 2001*Rogelio A. PanlasiguiEnero 2, 2001Marso 11, 2001Gloria Macapagal-Arroyo6Estrella F. Alabastro75pxMarso 12, 2001Hunyo 30, 20107Mario Montejo75pxHunyo 30, 2010Hunyo 30, 2016Benigno S. Aquino III8Fortunato dela Peña75pxHunyo 30, 2016Hunyo 30, 2022Rodrigo Roa Duterte9Renato Solidum75pxHunyo 30, 2022kasalukuyanBongbong Marcos

Sanggunian

Kategorya:Agham
Kategorya:Mga kagawarang tagapagpaganap ng Pilipinas
Kategorya:Teknolohiya